מבצע הסדרת חובות אגרת רישוי רכב

שירות זה מאפשר לבעלי רכבים שלא שילמו את אגרת רישוי הרכב להסדיר את חובם, או להצהיר על אי שימוש ברכבם ולהגיש בקשה להורדת הרכב מהכביש לצמיתות. וביטול החוב.   

[להגשת הבקשה](https://govforms.gov.il/mw/forms/RepaymentVehicleDebtse@mot.gov.il)

[חובת תשלום אגרת רישוי רכב – הסבר כללי](https://preview.newgov.gov.il/he/service/vehicle-removal-off-road-operation#collapseItem1)

בעלי רכב מחויבים לשלם אגרת רישוי רכב (לרוב – אחת לשנה), גם אם בפועל לא נעשה שימוש ברכב.

פטור מתשלום אגרת רישוי ניתן אך ורק מהרגע בו רישיון הרכב מופקד במשרד הרישוי לתקופה העולה על חודש ימים או כאשר הרכב מורד מהכביש לצמיתות והודעה על כך נמסרת במשרדי הרישוי.

כלומר, לחובת בעלי רכבים שלא עשו שימוש ברכבם, אך לא הודיעו במשרד הרישוי על הורדתו מהכביש, נצבר חוב מהרגע בו תם תוקף רישיון הרכב האחרון ששולם ועד הרגע בו הגיע בעל הרכב למשרד הרישוי לצורך הורדת הרכב מהכביש.

לדוגמה: לחובת בעל רכב שרישיונו פג ב-01.01.2018 אך הפקיד את הרישיון רק בחודש מאי 2019, נצבר חוב בגין התקופה שבין חודש ינואר 2018 לחודש מאי 2019.

מבצע הסדרת חובות אגרת רישוי רכב

משרד התחבורה ורשות האכיפה והגבייה יצאו במבצע חד פעמי לזמן מוגבל להסדרת חובות אגרת הרישוי עבור בעלי רכבים שלא שילמו אגרת רישוי רכב במהלך שבע השנים האחרונות, ולא הסירו את רכבם מהכביש.

הסרת הרכב לצמיתות מהכביש תתבצע רק על רכב נקי מעיקולים ושעבודים.

במסגרת המבצע נשלחו מכתבים לבעלי רכבים אלו, ובאפשרותם:

1. [לשלם את החוב](https://ecom.gov.il/voucherspa/input/260) (למי שמעוניין להמשיך את השימוש ברכב).
2. [להצהיר על אי-שימוש ברכב בדיעבד](https://preview.newgov.gov.il/blobFolder/service/vehicle-removal-off-road-operation/he/FormUse.pdf) (בזמן המבצע בלבד, ובכפוף לתצהיר חתום על ידי עורך דין)
3. להסיר את הרכב מהכביש לצמיתות

הצהרה על אי שימוש ברכב

שימו לב ניתן להגיש בקשה באתר בלבד אין להגיע למשרדי הרישוי. אין לפקידים במשרדי הרישוי סמכות לבצע כל פעולה בגין מבצע הסדרת חובות הרכב

אם לא נעשה שימוש ברכב מאז פג רישיונו, ובעל הרכב מעוניין להוריד את הרכב מהכביש לצמיתות (עקב התיישנות, פירוק או נסיבות אחרות), יש למלא את [הטופס המקוון](https://govforms.gov.il/mw/forms/RepaymentVehicleDebtse@mot.gov.il), בצירוף תצהיר חתום על ידי עורך דין, בו מצויין מועד הפסקת השימוש ברכב.   
אם יצויין בתצהיר כי יום הפסקת השימוש ברכב זהה ליום בו פג תוקף הרישיון - ייגרע (יימחק) הרכב ממאגר כלי הרכב בתנועה, והחוב יימחק.

**חשוב לציין לא ניתן להצהיר על תאריך מוקדם יותר מתאריך שבו פג תוקף הרישיון .**

**האפשרות להצהיר בדיעבד על אי שימוש ברכב תקפה לזמן המבצע בלבד**.

[איך מגישים את הבקשה](https://preview.newgov.gov.il/he/service/vehicle-removal-off-road-operation#collapseItem2)

יש למלא את [הטופס המקוון](https://govforms.gov.il/mw/forms/RepaymentVehicleDebtse@mot.gov.il), ולבחור **באחת משתי האפשרויות הבאות**:

1. בקשה להורדת רכב מהכביש  
   יש לצרף את המסמכים הבאים:

* [טופס הצהרה על אי שימוש ברכב](https://preview.newgov.gov.il/blobFolder/service/vehicle-removal-off-road-operation/he/FormUse.pdf), חתום על ידי עורך דין
* צילום תעודת זהות

1. הצהרה על תשלום אגרת רישיון רכב  
   יש לצרף צילום רישיון הרכב, בו מופיעה חותמת הבנק המאשרת תשלום, או אישור אחר המעיד על ביצוע התשלום.

[תשלום החוב](https://preview.newgov.gov.il/he/service/vehicle-removal-off-road-operation#collapseItem3)

אם הרכב לא מורד מהכביש במסגרת מבצע זה ובעל הרכב מעוניין להמשיך ולעשות בו שימושש עליו לשלם את החוב באחת מהדרכים הבאות:

1. תשלום באינטרנט  
   ניתן לשלם ב[אתר האינטרנט של](https://ecom.gov.il/voucherspa/input/260) רשות האכיפה  באופן מקוון, תחת 'תשלום רישיון רכב'.   
   התשלום באתר באמצעות כרטיס אשראי. (יש אפשרות לתשלום ב 3 עד 18 תשלומי קרדיט).

[המשך הטיפול בבקשה](https://preview.newgov.gov.il/he/service/vehicle-removal-off-road-operation#collapseItem4)

* הטיפול בבקשה נמשך עד 45 ימי עבודה מיום הזנתה באתר.  
  עדכון על טיפול בבקשה ישלח לכתובת הדואר האלקטרוני המוזנת בבקשה.
* אם בתצהיר יצוין כי יום הפסקת השימוש ברכב, זהה ליום בו פג תוקף הרישיון, החוב יימחק והרכב ייגרע ממצבת כלי הרכב.  
  אם יצוין תאריך מאוחר יותר - לאחר שליחת הטופס המקוון, יישלח שובר מעודכן לתשלום האגרה, בהתאם לתקופה בה נעשה שימוש ברכב לאחר תשלום החוב המעודכן, ייגרע הרכב ממצבת כלי הרכב בתנועה והחוב ימחק.
* במידה ולא תתקבל ההצהרה, או שהחוב לא ישולם עד לתאריך המופיע במכתב, תועבר גביית החוב לרשות האכיפה והגבייה, שתפעל בכל האמצעים העומדים לרשותה על פי החוק, לטיפול בגביית החוב בתוספת הפרשי הצמדה, ריבית והוצאות.

[הערות](https://preview.newgov.gov.il/he/service/vehicle-removal-off-road-operation#collapseItem5)

לא ניתן לחדש רישיון לרכב שבוטל.